A televíziózás élményének növelése algoritmikus módszerekkel, avagy perszonalizált tartalomajánló szolgáltatás IPTV és OTT rendszerek számára
Zibriczky Dávid ImpressTV

A Netflix Prize óta ugrásszerű kereslet figyelhető meg az IPTV és OTT piacon az ajánlórendszerek által nyújtott üzleti lehetőségek iránt. Az egyre növekvő lineáris és nem-lineáris tartalom kínálat személyre szabott pozícionálása, valamint a tartalomfogyasztási adatok feldolgozása mind adatbányászati, mind technológiai oldalról kihívást jelent. A szolgáltatók továbbá a heterogén média tartalomforrások, valamint a különböző megjelenítő felületek elterjedése miatt olyan platformfüggetlen megoldásokat keresnek, melyek egységes módon képesek kezelni a kontextusfüggő ajánlási problémákat. Előadásomban az IPTV és OTT ajánlórendszerek üzleti lehetőségeit és adatbányászati kihívásait foglalom össze, kitérve az ImpressTV által fejlesztett, nemzetközi ügyfeleknek szolgáltatott megoldásokra, illetve a tudományos életben szerzett tapasztalatokra.